Perjanjian Darin

Perjanjian Darin, atau Pakta Darin, tahun 1915 adalah perjanjian antara England dan Abdul Aziz bin Saud (kadang-kadang disebut Ibnu Saud) penguasa Emirat Nejd dan Hasa, yang kemudian mendirikan Kerajaan Arab Saudi pada tahun 1932.

Para penandatangan Pakta Darin
Sir Percy Cox atas nama England dan Abdul-Aziz Al Saud menandatangani  
Perjanjian di Darin, di pulau Tarut pada 26 Disember 1915.

Ketentuan
Perjanjian tersebut membuat tanah Dinasti Saud menjadi protektorat Inggeris dan berusaha untuk menentukan batas-batasnya. Tujuan England dari perjanjian itu adalah untuk menjamin kedaulatan Kuwait, Qatar dan Negara-Negara Gencatan Senjata (perintis UEA). Abdul-Aziz setuju untuk tidak menyerang protektorat Inggeris, tetapi tidak berjanji bahawa beliau tidak akan menyerang Syarif Mekah.

Selain itu, Abdul Azis setuju untuk memasuki Perang Dunia I di Timur Tengah melawan Empayar Uthmaniyyah sebagai sekutu Inggeris.

Pengaruh perjanjian
Perjanjian itu ialah yang pertama memberikan pengiktiraf antarabangsa kepada negara Saudi yang masih muda. Juga, untuk pertama kalinya dalam sejarah Nejdi, konsep sempadan yang dirunding telah diperkenalkan. Selain itu, tujuan England ialah untuk mengamankan protektorat Teluk Parsi. Tetapi perjanjian tersebut berdepan dengan akibat yang tidak diinginkan untuk mengesahkan kawalan Saudi di daerah yang berdekatan. Perjanjian itu digantikan oleh Perjanjian Jeddah (1927).

Rujukan

Kategori:Perjanjian Arab Saudi